Hayden Panettiere

Hayden Lesley Panettiere (s. 21. elokuuta 1989 Palisades, New York, Yhdysvallat) on yhdysvaltalainen näyttelijä, laulaja, malli ja aktivisti. Hänet tunnetaan muun muassa Claire Bennetin roolista televisiosarjassa Heroes.

Varhainen elämä
Panettiere syntyi New Yorkin osavaltiossa. Hänen vanhempansa ovat entinen saippuasarjanäyttelijä Lesley Vogel ja palopäällikkö Alan Lee ”Skip” Panettiere. Haydenilla on yksi nuorempi veli, Jansen Panettiere. Hänellä on italialaisia ja saksalaisia sukujuuria. 

Panettiere kävi kotikoulua peruskoulun jälkeen, mutta osallistui perinteisen high schoolin tapahtumiin.

 Ura 

 Televisio 
Hayden alkoi esiintyä mainoksissa jo alle vuoden ikäisenä ja vuonna 1994 hän sai Sarah Robertsin roolin ABC-kanavan saippuasarjasta One Life to Live. Hän oli kolmas kyseistä roolia näytellyt henkilö ja esiintyi sarjassa vuoteen 1997 saakka. Vuonna 1996 hän alkoi esittää Lizzie Spauldingia CBS-kanavan saippuasarjassa Guiding Light ja jatkoi roolissa aina vuoteen 2000 saakka.

Vuonna 2002 hän esitti Maddie Harringtonia, Allyn tytärtä, Ally McBealin viidennellä ja viimeisellä tuotantokaudella ja hän on vieraillut myös muun muassa sarjoissa Kova laki: Erikoisyksikkö, Rouva presidentti ja Veljemme on nero. Vuosina 2006–2010 hän esitti vakituista roolia Claire Bennetinä NBC-kanavan draamasarjassa Heroes. Vuosina 2012–2018 Panettiere näytteli country-muusikkoa ABC:n draamasarjassa Nashville.

 Elokuva 
Vuonna 1998 Panettiere toimi Dot-muurahaisen äänenä Disneyn ja Pixarin animaatioelokuvassa Ötökän elämää ja uusi roolin elokuvaan pohjautuvassa videopelissä. Hän ääninäytteli myös Disneyn vuoden 2000 elokuvassa Dinosaurus.

Ensimmäinen teatterielokuva, jossa Panettiere esiintyi, oli draamakomedia Hellyyteni kohde vuodelta 1998. Hänen muita elokuviaan ovat muun muassa Titaanien taistelu vuodelta 2000, jossa hän näyttelee Will Pattonin esittämän Bill Yoastin tytärtä, Kasvukipuja vuodelta 2004, jossa hän esittää Audrey Davisiä, Salamaseepra vuodelta 2005, jossa hän on Channing Walsh, sekä Anna palaa 3 vuodelta 2006, jossa hän on päähenkilö Britney Allen. Panettiere esitti Kirby Reedin roolia elokuvissa Scream 4 (2011) ja Scream VI (2023).

 Muu ura 
Panettiere on ääninäytellyt Kingdom Hearts -videopelisarjassa Kairin ääniroolissa ja vuoden 2015 videopelissä Until Dawn Samin ääniroolissa.

Näyttelemisen lisäksi Panettiere on luonut uraa laulajana. Hänen esittämiään kappaleita on julkaistu elokuvien soundtrackeillä ja muilla eri esittäjien kokoelmilla. Ensimmäisenä julkaistiin kappale "Someone Like You", joka soi elokuvassa The Dust Factory, jossa hän itsekin esiintyy. Vuonna 2008 julkaistiin hänen ensimmäinen singlekappaleensa, joka on nimeltään "Wake Up Call".

Mallintöissä Panettiere on ollut Neutrogenan ja Got Milk? -kampanjan mainoskasvo. Vuonna 2008 hän oli Kohl’sin Candie’s-malli.

 Yksityiselämä 
Panettiere on seurustellut Heroes-sarjassa näyttelevän Milo Ventimiglian kanssa. Vuonna 2013 hän meni kihloihin ukrainalaisen ammattinyrkkeilijän Volodymyr Klytškon kanssa. He saivat tyttären joulukuussa 2014. Pari erosi vuonna 2018 ja lapsi asuu isänsä luona Ukrainassa, kun Panetterie luopui tyttärensä huoltajuudesta. Panettiere on seurustellut Brian Hickersonin kanssa kesästä 2018 lähtien.

Hän on kertonut julkisuudessa jääneensä päihdekoukkuun jo alaikäisenä, 15-vuotiaana. Hän on sekakäyttänyt opiaatteja ja alkoholia. Lisäksi hän sairastui masennukseen lapsensa syntymän jälkeen. Panettiere ei pystynyt lainkaan näyttelemään viiteen vuoteen, mutta vuonna 2022 hänen uutisoitiin kuntoutuneen päihdeongelmastaan.

 Filmografia 

pienoiskuva|Hayden Panettiere New Yorkissa 2007.
Elokuvat Vuosi Suomenkielinen nimi Alkuperäinen nimi Rooli 1998  Ötökän elämää  A Bug’s Life  Dot (ääni) Hellyyteni kohde  The Object of My Affection  merenneito 1999  Viesti mereltä  Message in a Bottle  tyttö uppoavassa laivassa 2000  Titaanien taistelu  Remember the Titans  Sheryl Yoast Dinosaurus  Dinosaur  Suri (ääni) 2001  Joe – jokapaikan höylä  Joe Somebody  Natalie Scheffer Kohtalokas kaulakoru  The Affair of the Necklace  nuori Jeanne St. Rémy 2003  Normal  Normal  Patty Ann Applewood 2004  The Dust Factory  The Dust Factory  Melanie Lewis Kasvukipuja  Raising Helen  Audrey Davis Tiger Cruise  Tiger Cruise  Maddie Dolan 2005  Jääprinsessa  Ice Princess  Gen Harwood Salamaseepra  Racing Stripes  Channing Walsh 2006  Mr. Gibb  Mr. Gibb  Allyson 'Ally' Palmer Anna palaa 3  Bring It On: All or Nothing  Britney Allen 2007  Shanghai Kiss  Shanghai Kiss  Adelaide Bourbon 2008  Tulikärpäsiä puutarhassa  Fireflies in the Garden  nuori Jane Lawrence Scooby-Doo ja peikkokuningas  Scooby-Doo and the Goblin King  Prinsessa Fairy Willow (ääni) 2009  I Love You, Beth Cooper  I Love You, Beth Cooper  Beth Cooper 2010  Tapaus Punahilkka 2  Hoodwinked Too! Hood vs. Evil  Punahilkka (ääni) 2010  Alfa ja Omega  Alpha and Omega  Kate (ääni) 2011  Scream 4  Scream 4  Kirby Reed 2012  The Forger  The Forger  Amber Felter 2016  Custody  Custody  Ally Fisher2023Scream VIScream VIKirby Reed

Televisiosarjat Vuosi Suomenkielinen nimi Alkuperäinen nimi Rooli Jaksot 1994–1997  One Life to Live  One Life to Live  Sarah Roberts  25 jaksoa 1996–2000  Guiding Light  Guiding Light  Lizzie Spaulding  41 jaksoa 1996  Aliens in the Family  Aliens in the Family  Audrey  ”Too Good to Be True” 1997  Rakkaat viholliset  Unhappily Ever After  pikkutyttö  ”Little Ice Cream Shop of Horrors” 1999  Too Rich: The Secret Life Of Doris Duke  Too Rich: The Secret Life Of Doris Duke  nuori Doris Duke  minisarja Enkelin kosketus  Touched by an Angel  Diana  ”Godspeed” 2001–2002  Ally McBeal  Ally McBeal  Maddie Harrington  12 jaksoa 2001  Kova laki: Erikoisyksikkö  Law & Order: Special Victims Unit  Ashley Black  ”Abuse” 2003–2005  Veljemme on nero  Malcolm in the Middle  Jessica   2004  Fillmore!  Fillmore!  Yumi (ääni)  ”Code Name: Electric Haircut” 2005  Kova laki: Erikoisyksikkö   Law and Order: Special Victims Unit  Angela Agnelli  ”Hooked” 2006  Rouva presidentti  Commander in Chief  Stacy  ”Wind Beneath My Wing” 2006–2010  Heroes  Heroes  Claire Bennet  74 jaksoa 2007  Robot Chicken  Robot Chicken  Cheetara / Ramona / Seuss Sister (ääni)  ”Endless Breadsticks” 2010  American Dad!  American Dad!  Ashley (ääni)  ”Stan’s Food Restaurant” 2012–2018 Nashville  Nashville  Juliette Barnes  124 jaksoa

Pelit
 Vuosi Peli Äänirooli 2002  Kingdom Hearts  Kairi 2006  Kingdom Hearts II  Kairi 2010  Kingdom Hearts: Birth by Sleep  Kairi, Xion 2012  Kingdom Hearts 3D: Dream Drop Distance  Xion 2015  Until Dawn  Sam

Lähteet

 Aiheesta muualla 



 Hayden Panettieren haastattelu suomeksi

Luokka:Yhdysvaltalaiset televisionäyttelijät
Luokka:Yhdysvaltalaiset teatterinäyttelijät
Luokka:Yhdysvaltalaiset elokuvanäyttelijät
Luokka:Amerikanitalialaiset
Luokka:Vuonna 1989 syntyneet
Luokka:Elävät henkilöt
Luokka:Seulonnan keskeiset artikkelit